Ша шен бусалба вешега Рамзан-Хьаьжега олу, «Къуръанан г1уллакххо» аьлла ц1е йолуш ву хьо хьайн. Шена хаьа хьо Пайхамар (Делера салам-маршалла хуьлда цунна) дукхавезаш вуйла. «Къуръанан г1уллакххо» аьлла йолчу хьан ц1ар т1е кхин цхьа ц1е а тоха лаьа суна, 1аднанан тайпанах схьаваьлла хилла волчу Мухьаммадан (Делера салам-маршалла хуьлда цунна) г1оьнча ву хьо. Хьуна «Мухьаммад Пайхамаран (Делера салам-маршалла хуьлда цунна) г1оьнча» аьлла ц1е яла лаьа суна. Х1ай сан лераме ваша Рамзан-Хьаьжа, вай д1адевлча вайна кхочундерг паччахьалла а дац, бахамаш а бац, ши метр латта бен. Бакъду, цу дийнахь ахь эхарте хьондерг, Делан Элчанна (Делера салам-маршалла хуьлда цунна) хьалха дуьллундерг тахана ахь бина хилла болу х1ара сийлахь гулам бу хьуна. Аллах1-Деле доьху ас, тахана ахь хьегна хилла долуш долу х1ара къа къобалдар. Иштта Аллах1-Деле доьху ас, дикачу х1уманна т1ехь, нийсонна т1ехь хьан аьтто баккхар. Аллах1-Дала къобалдойла ахь Къуръанна деш долу накъосталла, г1уллакх: маьждигаш дар, хьуьжарш яр, зераташ тодар, Аллах1-Дала Элчан (Делера салам-маршалла хуьлда цунна) г1уллакххо аьлла хьо д1ах1оттар Дала беркате дойла. Пайхамаран (Делера салам-маршалла хуьлда цунна) г1иллакх хилла-кх шена дукхавезачунна оба луш. Иштта цу г1иллакхца х1ара оба ло ас хьуна.